ฮั่งเส็งปิดพุ่ง 322.73 จุด หลังบรรลุข้อตกลงหนี้กรีซ
ฮั่งเส็งปิดพุ่ง 322.73 จุด หลังบรรลุข้อตกลงหนี้กรีซ
13 ก.ค. 2558

ดัชนีฮั่งเส็งตลาดหุ้นฮ่องกงปิดตลาดทะยานขึ้นแข็งแกร่ง โดยดัชนีฮั่งเส็งเพิ่มขึ้น 322.73 จุด หรือ 1.30% ปิดวันนี้ที่ 25,224.01 จุด ภายหลังจากที่กรีซและกลุ่มเจ้าหนี้สามารถบรรลุข้อตกลงเรื่องการให้ความช่วยเหลือทางการเงินได้
นายโดนัลด์ ทัสค์ ประธานสภายุโรป กล่าวว่า ที่ประชุมสามารถบรรลุข้อตกลงได้อย่างเป็นเอกฉันท์ ภายหลังจากที่ได้ใช้เวลาในการประชุมเป็นเวลานานกว่า 16 ชั่วโมงตั้งแต่เมื่อวันอาทิตย์ที่ผ่านมา
ทั้งนี้ ได้มีการจัดการแถลงข่าวภายหลังจากที่การประชุมสุดยอดสิ้นสุดลง โดยนายเจอโรน ดิจเซลโบลม ประธานยูโรกรุ๊ป กล่าวในการแถลงข่าวว่า จะมีการใช้เงิน 2.5 หมื่นล้านยูโร เพื่อเพิ่มทุนแก่ธนาคารต่างๆของกรีซ
               